L 337/122 Jurnalul Oficial al Uniunii Europene 21.12.2007 DECIZIA COMISIEI din 14 decembrie 2007 de acordare a unei derogări solicitate de Regatul Unit în privința Irlandei de Nord în conformitate cu Directiva 91/676/CEE a Consiliului privind protecția apelor împotriva poluării cu nitrați proveniți din surse agricole [notificată cu numărul C(2007) 6281] (Numai textul în limba engleză este autentic) (2007/863|CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole (!), în special anexa |II alineatul (2) al treilea paragraf, întrucât: În cazul în care cantitatea de efluenți pe care un stat membru intenționează să o împrăştie anual pe hectar este diferită de cea stabilită prin Directiva 91/676/CEE, în anexa III punctul 2 al doilea paragraf prima teză și litera (a), această cantitate trebuie să fie stabilită astfel încât să nu împiedice îndeplinirea obiectivelor specificate la articolul 1 din directivă şi trebuie să fie justificată pe baza unor criterii obiective, cum ar fi, în cazul de față, perioadele lungi de vegetație și culturile cu o puternică absorbţie de azot. La 10 august 2007, Regatul Unit a înaintat Comisiei o cerere de derogare de la anexa III punctul 2 al treilea paragraf la Directiva 91/676/CEE în privința Irlandei de Nord. Derogarea solicitată priveşte intenția Regatului Unit de a permite împrăştierea în Irlanda de Nord a până la 250 kg de azot pe hectar pe an, provenit din efluenți de la exploatațiile agricole cu pășuni. Aproximativ 732 de exploatații din Irlanda de Nord, reprezentând echivalentul a 27% din numărul total de exploatații, 4% din suprafața agricolă utilizată și 5 % din unitatea de vită mare pot face obiectul derogării. () JO L 375, 31.12.1991, p. 1. Directivă modificată ultima dată prin Regulamentul (CE) nr. 1882/2003 al Parlamentului European şi al Consiliului O L 284, 31.10.2003, p. 1). (4) Legislația de punere în aplicare a Directivei 91/676/CEE, Nitrates Action Programme Regulations (Northern Ireland) 2006 (Regulations 2006 No 489), a fost adoptată și se aplică în egală măsură derogării solicitate. Phosphorus (Use in Agriculture) Regulations (Northern lreland) 2006 defineşte măsurile care reglementează împrăştierea de îngrăşăminte fosfatice în vederea prevenirii poluării apelor. Prin aceste reglementări se interzice aplicarea de îngrăşăminte chimice, cu excepţia cazurilor în care se demonstrează că se foloseşte o cantitate care nu este mai mare decât necesarul pentru cultura respectivă și se solicită, printre altele, evaluarea gradului de fertilitate a solului prin intermediul analizelor chimice. Din datele transmise privind calitatea apei reiese că în Irlanda de Nord concentrațiile mici de nitrați sunt o caracteristică a maselor de apă. În 2005, concentrația medie de nitrați din apa subterană se situa sub nivelul de 20 mg/l la 71% din stațiile de monitorizare, iar concentrații mai mari de 50 mg/l s-au înregistrat numai în 7 % din punctele de prelevare. Datele privind calitatea apei din râuri arată că, în 2005, concentrația medie de nitrați se situa sub nivelul de 20 mgl la 99% din punctele de prelevare şi în nicio staţie de monitorizare nu se depășise nivelul de 50 mgjl. În toate lacurile mari s-a înregistrat o concentrație de nitrați mai mică de 10 mg/l. Conform celui de-al treilea raport privind punerea în aplicare a „Directivei nitrați”, la 72 % din stațiile de moni- torizare a apei subterane s-au înregistrat tendinţe descendente ale concentrației de nitrați în perioada 1999-2003; concentrațiile de nitrați în apele de suprafață au fost stabile sau au scăzut la 87% din stațiile de monitorizare în aceeaşi perioadă. În conformitate cu articolul 3 alineatul (5) din Directiva 91/676/CEE, Nitrates Action Programme  Regulations (Northem Ireland) 2006 se aplică pe întreg teritoriul Irlandei de Nord.